ddrg/super_eurlex huggingface dataset:
3.

It-tielet motiv ibbażat fuq ksur min-naħa tal-Kummissjoni tal-provvedimenti kuntrattwali tal-Artikolu I.11 (“Other special conditions”) tal-kuntratt ta’ sussidju tal-proġett ta’ Take it up. — B’riferiment speċifiku għall-kuntratti tal-programm CIP u, b’mod partikolari, tal-kuntratt dwar il-proġett Take it up, il-Kummissjoni kisret l-Artikolu I.11, inkwantu din tal-aħħar naqset konstantement milli tadotta deċiżjoni formali jew impliċita ta’ ċaħda tal-metodoloġija proposta minn META għall-implementazzjoni ta’ din id-dispożizzjoni kuntrattwali.
MT Il-Ġurnal Uffiċjali tal-Unjoni Ewropea C 34/45

Rikors ippreżentat fit-12 ta’ Diċembru 2014 – Spanja vs Il-Kummissjoni

(Kawża T-808/14)

(2015/C 034/54)

Lingwa tal-kawża: l-Ispanjol

Partijiet

Rikorrent: Ir-Renju ta’ Spanja (rappreżentanti: A. Rubio González, Abogado del Estado)

Konvenuta: Il-Kummissjoni Ewropea

Talbiet

Ir-rikorrent jitlob li l-Qorti Ġenerali jogħġobha:

— tannulla d-deċiżjoni kkontestata, u

— tikkundanna lill-istituzzjoni konvenuta għall-ispejjeż.

Motivi u argumenti prinċipali

Dan ir-rikors qed jiġi ppreżentat kontra d-deċiżjoni tal-Kummissjoni Ewropea, tal-1 ta’ Ottubru 2014, dwar l-għajnuna mill-Istat SA 27408 (C 24/2010) EX NN 37/2010, EX CP19/2009) mogħtija mill-awtoritajiet ta’ Castilla La Mancha għall-iżvilupp tat-televiżjoni diġitali terrestri f’żoni remoti u inqas urbanizzati ta’ Castilla La Mancha.

Insostenn tar-rikors tiegħu, ir-rikorrent jinvoka erba’ motivi.

1. L-ewwel motiv ibbażat fuq ksur tal-Artikolu 107(1) TFUE, minħabba l-ineżistenza ta’ xi vantaġġ ekonomiku favur entitajiet li jeżerċitaw attività ekonomika, kif ukoll minħabba n-nuqqas ta’ selettività tal-miżura u assenza ta’ distorsjoni tal-kompetizzjoni.

2. It-tieni motiv ibbażat fuq ksur tal-Artikoli 106(2) u 107(3)(ċ) TFUE, peress li ma huwiex stabbilit li kien hemm ksur tal-prinċipju ta’ newtralità teknoloġika.

3. It-tielet motiv ibbażat fuq ksur tal-proċedura fil-qasam tal-għajnuna mill-Istat fid-dawl, tal-irregolaritajiet li seħħew matul l-investigazzjoni.
MT Il-Ġurnal Uffiċjali tal-Unjoni Ewropea C 26/41

Rikors ippreżentat fis-26 ta’ Novembru 2014 – Ugly vs UASI – Group Lottuss (COYOTE UGLY)

(Kawża T-778/14)

(2015/C 026/53)

Lingwa tar-rikors: l-Ingliż

Partijiet

Rikorrent: Ugly, Inc. (New York, l-Istati Uniti) (rappreżentanti: T. St Quintin, Barrister, K. Gilbert u C. Mackey, Solicitors)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni) (UASI)

Parti oħra quddiem il-Bord tal-Appell: Group Lottuss Corp., SL (Barcelona, Spanja)

Informazzjoni dwar il-proċedimenti quddiem l-UASI

Proprjetarju tat-trade mark ikkontestata: il-parti l-oħra quddiem il-Bord tal-Appell

Trade mark ikkontestata kkonċernata: trade mark Komunitarja verbali “COYOTE UGLY” – Applikazzjoni għal reġistrazzjoni Nru 1 226 198

Proċedimenti quddiem l-UASI: proċedimenti ta’ oppożizzjoni

Deċiżjoni kkontestata: id-deċiżjoni tal-Ħames Bord tal-Appell tal-UASI tas-16 ta’ Settembru 2014 fil-Każ R 1369/2013-5

Talbiet

— tannulla d-deċiżjonijiet tad-Diviżjoni tal-Oppożizzjoni u tal-Bord tal-Appell u tirrinvija l-oppożizzjoni quddiem id-Diviżjoni tal-Oppożizzjoni għal kunsiderazzjoni mill-ġdid;

— tordna lill-parti l-oħra quddiem il-Bord tal-Appell tbati l-ispejjeż.

Motiv invokat
Rikors ippreżentat fl-1 ta’ Diċembru 2014 – Bourdouvali et vs Il-Kunsill et

(Kawża T-786/14)

(2015/C 073/52)

Lingwa tal-kawża: l-Ingliż

Partijiet

Rikorrenti: Eleni Pavlikka Bourdouvali (Meneou, Ċipru) u 47 rikorrent ieħor (rappreżentant: P. Tridimas, Barrister)

Konvenuti: Il-Kunsill tal-Unjoni Ewropea, il-Kummissjoni Ewropea, l-Unjoni Ewropea rrappreżentati mill-Kummissjoni Ewropea, Eurogroup irrappreżentat mill-Kunsill tal-Unjoni Ewropea, il-Bank Ċentrali Ewropew

Talbiet

— tordna lill-konvenuti jħallsu lir-rikorrenti s-somom indikati fl-Iskeda annessa mar-rikors flimkien mal-interssi mis-16 ta’ Marzu 2013 sakemm tingħata s-sentenza tal-Qorti tal-Ġustizzja;

— tordna lill-konvenuti jħallsu l-ispejjeż.

Alternattivament, u b’mod sussidjarju, ir-rikorrenti jitolbu lill-Qorti tal-Ġustizzja joġgħobha:

— tiddikjara li l-Unjoni Ewropea u/jew l-istituzzjonijiet konvenuti sostnew responsabbiltà mhux kuntrattwali;

— tistabbilixxi l-proċedura li għandha tiġi segwita sabiex jiġi stabbilit id-dannu effettivament subit mir-rikorrenti;

— tordna lill-konvenuti jħallsu l-ispejjeż.

Motivi u argumenti prinċipali

Ir-rikorrenti (48 fit-total) huma depożitarji u/jew azzjonisti u/jew detenturi ta’ bonds tal-Bank of Cyprus Public Company Ltd u/jew tas-Cyprus Popular Bank Public Co. Ltd. Huma qed jitolbu skont l-Artikoli 340(2) u 340(3) TFEU, li jirregolaw r-responsabbiltà mhux kuntrattwali tal-UE, għad-dannu li huma soffrew minħabba l-miżuri adottati mill-istituzzjonijiet konvenuti li jimponu skema ta’ bail-in fuq ir-Repubblika ta’ Ċipru.

Ir-rikorrenti jqisu li l-istituzzjonijiet konvenuti adottaw skema ta’ bail-in għar-Repubblika ta’ Ċipru li wasslet direttament għat-telf tad-depożiti u tal-azzonijiet tagħhom. Fil-fehma tar-rikorrenti, il-miżuri ta’ bail-in adottati mir-Repubblika ta’ Ċipru kienu introdotta biss sabiex jimplimentaw miżuri adottati mill-konvenuti u kienu approvati wkoll mill-istituzzjonijiet konvenuti.

Ir-rikorrenti jikkunsidraw li l-iskema ta’ bail-in tikser id-dritt għall-proprjetà, kif stabbilit mill-Artikolu 17(1) tal-Karta tad-Drittijiet Fundamentali tal-UE u mill-Artikolu 1 tal-Protokoll tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali. Ir-rikorrenti jargumentaw ukoll li l-iskema ta’ bail-in tikser ukoll il-prinċipju ta’ proporzjonalità, il-prinċipju ta’ protezzjoni tal-aspettativi leġittimi, u l-prinċipju ta’ nondiskriminazzjoni.
MT Il-Ġurnal Uffiċjali tal-Unjoni Ewropea C 65/35

Rikors ippreżentat fid-19 ta’ Novembru 2014 – ANKO vs Il-Kummissjoni

(Kawża T-768/14)

(2015/C 065/49)

Lingwa tal-kawża: il-Grieg

Partijiet

Rikorrenti: ANKO AE Antiprosopeion, Emporeiou kai Viomichanias (Ateni, il-Greċja) (rappreżentanti: V. Christianos, avukat)

Konvenuta: Il-Kummissjoni Ewropea

Talbiet

— tikkonstata li s-somma ta’ EUR 3 77 733,93 imħallsa mill-Kummissjoni lir-rikorrenti għall-proġett POCEMON tikkorrispondi għal spejjeż eliġibbli u li, konsegwentement, din tal-aħħar ma hijiex marbuta li tirrimborsaha bħala rċevuta indebitament u

— tikkundanna lill-Kummissjoni għall-ispejjeż tar-rikorrenti.

Motivi u argumenti prinċipali

Ir-rikors preżenti jikkonċerna r-responsabbiltà, attribwita lill-Kummissjoni abbażi tal-Artikolu 272 TFUE, abbażi tal-kuntratt Nru 216088, relattiv għall-implementazzjoni tal-proġett “Point Of CarE MONitoring and Diagnostics for Autoimmune Diseases” (POCEMON). Iktar preċiżament, ir-rikorrenti ssostni li, għalkemm hija eżegwixxiet l-obbligi kuntrattwali tagħha, il-Kummissjoni talbet ir-rimbors tas-somom imħallsa lil ANKO, peress li dawn jikkorrispondu għal spejjeż mhux eliġibbli u dan, bi ksur tal-kuntratt imsemmi, tal-prinċipju ta’ bona fede, tal-projbizzjoni tal-abbuż ta’ dritt u tal-prinċipju ta’ proporzjonalità.

Għal din ir-raġuni, ir-rikorrenti ssostni, l-ewwel nett, li l-Kummissjoni tibbaża ruħha fuq argumenti totalment infondati, li, f’kull każ, ma humiex stabbiliti, sabiex tiċħad prattikament it-totalità tal-ispejjeż ta’ ANKO għaliex dawn allegatament ma humiex eliġibbli u biex titlob ir-rimbors tas-somma mħallsa lil ANKO għall-proġett POCEMON. It-tieni nett, din issostni li, billi ċaħdet 98,68 % tal-kontribuzzjoni dovuta għar-raġuni li din allegatament ma tikkorrispondix ma’ spejjeż eliġibbli li r-rikorrenti kellha tbati għall-bżonnijiet tal-proġett, il-Kummissjoni kisret il-prinċipji ta’ projbizzjoni tal-abbuż ta’ dritt u ta’ proporzjonalità.
MT Il-Ġurnal Uffiċjali tal-Unjoni Ewropea C 81/21

Rikors ippreżentat fl-4 ta’ Diċembru 2014 – Tempus Energy u Tempus Energy Technology vs Il-Kummissjoni

(Kawża T-793/14)

(2015/C 081/28)

Lingwa tal-kawża: l-Ingliż

Partijiet

Rikorrenti: Tempus Energy Ltd (Reading, ir-Renju Unit); u Tempus Energy Technology Ltd (Cheltenham, ir-Renju Unit) (rappreżentanti: J. Derenne, J. Blockx, C. Ziegler u M. Kinsella, avukati)

Konvenuta: Il-Kummissjoni Ewropea

Talbiet

— tannulla d-deċiżjoni kkontestata; u

— tordna lill-konvenuta tbati l-ispejjeż tagħha u dawk sostnuti mir-rikorrenti.

Motivi u argumenti prinċipali

Permezz tar-rikors tagħhom, ir-rikorrenti jitolbu l-annullament tad-Deċiżjoni tal-Kummissjoni C(2014) 5083 finali, tat-23 ta’ Lulju 2014, fil-Każ SA.35980 (2014/N-2) – Ir-Renju Unit, Riforma tas-Suq tal-Elettriku – Suq tal-kapaċità.

Insostenn tar-rikors tagħhom, ir-rikorrenti jinvokaw żewġ motivi.

1. L-ewwel motiv huwa bbażat fuq il-fatt li, billi naqset milli tagħti bidu għall-proċedura ta’ investigazzjoni formali, il-Kummissjoni kisret l-Artikolu 108(2) TFUE, il-prinċipji ta’ nondiskriminazzjoni, ta’ proporzjonalità u ta’ aspettattivi leġittimi u wettqet evalwazzjoni żbaljata tal-fatti. Ir-rikorrenti jsostnu li: — il-Kummissjoni naqset milli tevalwa b’mod korrett l-irwol potenzjali tal-ġestjoni tad-domanda fis-suq tal-kapaċità tar-Renju Unit; — ir-restrizzjonijiet relatati mat-tul tal-kuntratti tal-ġestjoni tad-domanda fis-suq tal-kapaċità jiksru l-prinċipji tal-aspettattivi leġittimi u ta’ nondiskriminazzjoni, u huma bbażati fuq evalwazzjoni żbaljata tal-fatti; — ir-rekwiżit li operaturi tal-ġestjoni tad-domanda jkollhom jagħżlu bejn irkant tas-suq tranżitorju u dak sostenibbli jikser il-prinċipji ta’ aspettattivi leġittimi u ta’ nondiskriminazzjoni; — il-metodoloġija tal-irkupru tal-ispejjeż tas-suq tal-kapaċità tikser il-prinċipji ta’ nondiskriminazzjoni, ta’ aspettattivi leġittimi u ta’ proporzjonalità; — l-użu ta’ avvenimenti ta’ kapaċità għal żmien indeterminat minflok dawk għal żmien determinat fil-kuntest tal-irkant tas-suq tal-kapaċità sostenibbli jikser il-prinċipji ta’ nondiskriminazzjoni u ta’ aspettattivi leġittimi; — ir-rekwiżit ta’ garanzija ta’ sejħa għal offerti fil-kuntest tas-suq tal-kapaċità sabiex jingħata aċċess għall-irkant, jikser il-prinċipji ta’ nondiskriminazzjoni u ta’ aspettattivi leġittimi; u — in-nuqqas tas-suq tal-kapaċità li jipprovdi remunerazzjoni addizzjonali fil-każ ta’ tnaqqis tat-telf relatat mat-trażmissjoni jew mad-distribuzzjoni minħabba l-ġestjoni tad-domanda fis-suq jikser il-prinċipji ta’ nondiskriminazzjoni u ta’ aspettattivi leġittimi.
Motiv invokat
—Ksur tal-Ar tikolu 8(1)(b) tar-Regolament Nru 207/2009.
Rikors ippreżent at fl-4 ta’ Frar 2015 – Mark et Watch vs UASI – El Cor te Inglés (MITOCHR ON)
(Kawża T-62/15)
(2015/C 107/48)
Lingw a tar-rikors: l-Ingli ż
Partijiet
Rikor renti: Market Watch Franc hise & Consulting, Inc. (Freepor t, il-Bahamas) (rappreżentant: J. Korab, avukat)
Konvenut: L-Uffiċċ ju għall-Ar monizzazzjoni fis-Suq Intern (Trade mark s u Disinni) (UASI)
Parti oħra quddiem il-Bor d tal-Appell: El Corte Inglés, SA (Madr id, Spanja)
Informazzjon i dwar il-proċedimenti quddiem l-UASI
Applikant : ir-rikorrent
Trade mark ikkontestata kkonċer nata: it-trade mark Komunitar ja verbali “MITOC HRON”, Applikazzjoni għal reġistrazzjoni 
Nru 11 200 078
Proċedimenti quddiem l-UASI: proċedimenti ta’ oppożizzjoni
Deċiżjoni kkontestata: deċiżjoni tat-Tieni Bord tal-Appell tal-U ASI tad-19 ta’ Novembr u 2014 fil-K aż R 508/2014-2
Talbiet
—tiddikjara r-rikors ammissibbli;
—tannulla d-deċiżjoni kkontestata;
—tikkundanna lill-U ASI għall-ispejjeż.
Motiv invokat
—Assenza ta’ probabbiltà ta’ konfużjoni bejn it-trade mark s li huma s-suġġett tat-tilwima.
Rikors ippreżent at fid-9 ta’ Frar 2015 – Shoe Branding Europe vs UASI (Str ixxi paralleli)
(Kawża T-63/15)
(2015/C 107/49)
Lingw a tal-ka wża: l-Ingli ż
Partijiet
Rikor rent: Shoe Branding Europe BVB A (Oudenaarde, il-Belġju) (rappreżentant : J. Løje, avukat)
Konvenut: L-Uffiċċ ju għall-Ar monizzazzjoni fis-Suq Intern (Trade mark s u Disinni) (UASI)30.3.2015 MT Il-Ġur nal Uffiċjali tal-Unj oni Ewropea C 107/37
MT Il-Ġurnal Uffiċjali tal-Unjoni Ewropea C 96/23

Rikors ippreżentat fit-2 ta’ Frar 2015 – Hydrex vs Il-Kummissjoni

(Kawża T-45/15)

(2015/C 096/29)

Lingwa tal-kawża: l-Olandiż

Partijiet

Rikorrenti: Hydrex NV (Antwerpen, il-Belġju) (rappreżentant: P. Van Eysendeyk, avukat)

Konvenuta: Il-Kummissjoni Ewropea

Talbiet

— tiddikjara l-illegalità tad-Deċiżjoni tal-Kummissjoni Ewropea C(2015) 103 finali, tat-12 ta’ Jannar 2015, li ġiet nnotifikata lir-rikorrenti skont l-Artikolu 297 TFUE permezz tal-ittra tat-13 ta’ Jannar 2015 li tikkonċerna l-ordni ta’ rkupru Nru 3241405101 għal ammont ta’ EUR 5 40 721,10 minħabba n-nuqqas manifest ta’ motivazzjoni, u konsegwentement f’evalwazzjoni kompletament żbaljata;

— tikkundanna lill-Kummissjoni Ewropea tirrimborsa l-ammonti indebitament mitluba u/jew l-ammonti miżmuma;

— tikkundanna lill-Kummissjoni Ewropea għall-ispejjeż.

Motivi u argumenti prinċipali

Il-ftehim ta’ sussidju LIFE06 ENV/B/000362 intitolat “Demonstration of a 100 % non-toxic durable hull protection and anti-fouling system contributing to zero emission to the aquatic environment and saving 3-8 % heavy fuels” ġie ffirmat fl-2006 bejn il-Kummissjoni Ewropea u r-rikorrenti. L-irkupru mill-Kummissjoni li qieħed jiġi kkontestat huwa bbażat fuq verifika ex post, li turi li l-ispejjeż eliġibbli tal-proġett għandhom jitnaqqsu.

Insostenn tar-rikors tagħha, ir-rikorrenti tallega ksur tal-obbligu ta’ motivazzjoni. Hija targumenta li l-Kummissjoni naqset milli tikkunsidra l-verifika magħmula meta d-dokumenti kollha kienu għadhom disponibbli. Sussidjarjament, hija ssostni li l-Kummissjoni naqset milli tikkunsidra n-nota tagħha dwar ir-rapport ta’ verifika ex post insostenn ta’ ammont addizzjonali.
MT Il-Ġurnal Uffiċjali tal-Unjoni Ewropea C 89/33

Rikors ippreżentat fis-16 ta’ Jannar 2015 – Gómez Echevarría vs UASI – M and M Direct (wax by Yuli’s)

(Kawża T-19/15)

(2015/C 089/40)

Lingwa tar-rikors: l-Ispanjol

Partijiet

Rikorrenti: Yuleidy Caridad Gómez Echevarría (Benalmádena, Spanja) (rappreżentanti: E. López-Chicheri y Selma, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni) (UASI)

Parti oħra quddiem il-Bord tal-Appell: M and M Direct Ltd (Londra, ir-Renju Unit)

Informazzjoni dwar il-proċedimenti quddiem l-UASI

Proprjetarju tat-trade mark ikkontestata: ir-rikorrenti

Trade mark ikkontestata kkonċernata: it-trade mark Komunitarja figurattiva li tinkludi l-elementi verbali “wax by Yuli’s” – Trade mark Komunitarja Nru 9 099 367

Proċedimenti quddiem l-UASI: proċedimenti għal dikjarazzjoni ta’ invalidità

Deċiżjoni kkontestata: id-deċiżjoni tal-Ewwel Bord tal-Appell tal-UASI tas-6 ta’ Novembru 2014 fil-Każ R 0951/2014-1

Talbiet

— tannulla d-deċiżjoni tal-Ewwel Bord tal-Appell tal-UASI, tas-6 ta’ Novembru 2014, u tikkundanna lill-persuna li talbet id-dikjarazzjoni ta’ invalidità kemm għall-ispejjeż tal-proċedimenti għal dikjarazzjoni ta’ invalidità kif ukoll għall-ispejjeż ta’ din il-kawża;

— sussidjarjament, fil-każ li t-talba preċedenti tiġi miċħuda, temenda d-deċiżjoni tal-Ewwel Bord tal-Appell tal-UASI tas-6 ta’ Novembru 2014 u tiċħad it-talba għal dikjarazzjoni ta’ invalidità tat-trade mark Komunitarja Nru 9 099 367 “wax by Yuli’s”, filwaqt li tikkundanna lill-persuna li talbet id-dikjarazzjoni ta’ invalidità kemm għall-ispejjeż tal-proċedimenti għal dikjarazzjoni ta’ invalidità kif ukoll għall-ispejjeż ta’ din il-kawża;

— sussidjarjament, fil-każ li t-talbiet preċedenti jiġu miċħuda, temenda d-deċiżjoni tal-Ewwel Bord tal-Appell tal-UASI tas-6 ta’ Novembru 2014 f’dak li jirrigwarda l-ispejjeż u tirrendi ineffettivi l-ispejjeż ta’ rappreżentazzjoni sostnuti fil-kuntest tal-appell ippreżentat kontra d-deċiżjoni tad-Diviżjoni tal-Kanċellazzjoni tal-UASI.

Motivi invokati

— Ksur tal-Artikolu 64 tar-Regolament Nru 207/2009 flimkien mal-Artikolu 41(2)(a) tal-Karta tad-Drittijiet Fundamentali tal-Unjoni Ewropea.

— Ksur tal-Artikolu 8(1)(b) tar-Regolament Nru 207/2009, minħabba li t-tressiq ta’ talba għal dikjarazzjoni ta’ invalidità tat-trade mark sar b’abbuż ta’ poter.

— Applikazzjoni u interpretazzjoni żbaljata tal-Artikolu 53(1)(a) flimkien mal-Artikolu 8(1)(b) tar-Regolament Nru 207/2009, minħabba assenza ta’ probabbiltà ta’ konfużjoni.
MT Il-Ġurnal Uffiċjali tal-Unjoni Ewropea C 89/39

Rikors ippreżentat fl-14 ta’ Jannar 2015 – Alkarim for Trade and Industry vs Il-Kunsill

(Kawża T-35/15)

(2015/C 089/47)

Lingwa tal-kawża: il-Franċiż

Partijiet

Rikorrenti: Alkarim for Trade and Industry (Tal Kurdi, is-Sirja) (rappreżentanti: J.-P. Buule u L-Cloquet, avukati)

Konvenut: Il-Kunsill tal-Unjoni Ewropea

Talbiet

— tannulla r-Regolament ta’ Implimentazzjoni tal-Kunsill (UE) Nru 1105/2014, tal-20 ta’ Ottubru 2014, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja, sa fejn jikkonċerna lir-rikorrenti

— tannulla d-deċiżjoni ta’ Implimentazzjoni tal-Kunsill 2014/730/PESK, tal-20 ta’ Ottubru 2014, li timplimenta d-Deċiżjoni 2013/255/PESK dwar miżuri restrittivi kontra s-Sirja, sa fejn tikkonċerna lir-rikorrenti;

— tikkundanna lill-Kunsill għall-ispejjeż kollha tal-proċedura, inklużi dawk sostnuti mir-rikorrenti.

Motivi u argumenti prinċipali

Insostenn tar-rikors tagħha, ir-rikorrenti tinvoka seba’ motivi.

1. L-ewwel motiv ibbażat fuq ksur tad-drittijiet tad-difiża u tad-dritt għal smigħ xieraq, sa fejn ir-rikorrenti qatt ma nstemgħet qabel ma ġew adottati s-sanzjonijiet ikkontestati.

2. It-tieni motiv ibbażat fuq żball manifest ta’ evalwazzjoni tal-fatti.

3. It-tielet motiv ibbażat fuq ksur tal-prinċipju ta’ proporzjonalità.

4. Ir-raba’ motiv ibbażat fuq ksur sproporzjonat tad-dritt għall-proprjetà u ta’ eżerċizzju ta’ attività professjonali.

5. Il-ħames motiv ibbażat fuq illegalità tad-deċiżjonijiet ikkritikati, sa fejn il-kundizzjonijiet tal-Artikolu 32 tad-Deċiżjoni 2013/255/PESK (1) u tal-Artikoli 14 u 26 tar-Regolament Nru 36/2012 (2) ma humiex issodisfatti, billli r-rikorrenti qatt ma pparteċipat b’mod konxju u b’mod volontarju f’operazzjonijiet intiżi li jevitaw sanzjonijiet Ewropej jew internazzjonali.

6. Is-sitt motiv ibbażat fuq użu ħażin ta’ poter, sa fejn kien hemm lok li wieħed jemmen, abbażi ta’ indizji oġġettivi, rilevanti u konkordanti, li l-miżuri kkontestati ittieħdu bl-għan prinċipali li jintlaħqu oġġettivi oħra li ma humiex dawk imniżżla (esklużjoni tas-suq – favoritiżmu ta’ atturi oħra).

7. Is-seba’ motiv ibbażat fuq ksur tal-obbligu ta’ motivazzjoni.

(1) Deċiżjoni tal-Kunsill 2013/255/PESK, tal-31 ta’ Mejju 2013, dwar miżuri restrittivi kontra s-Sirja (ĠU L 147, p. 14).

(2) Regolament tal-Kunsill (UE) Nru 36/2012, tat-18 ta’ Jannar 2012, dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011 (ĠU L 16, p. 1).
—

konsegwentement, tilqa’ t-talbiet tal-appellant imressqa fl-ewwel istanza u, għalhekk, — tiddikjara r-rikors ammissibbli; — prinċipalment: — tannulla d-deċiżjoni impliċita, adottata fit-12 ta’ Awwissu 2010, mid-Direttur Ġenerali tal-OLAF, fil-kwalità tiegħu ta’ Awtorità Responsabbli għall-Konklużjoni tal-Kuntratti tal-Impjieg, li ma jġeddidx il-kuntratt tiegħu, kif jirriżulta b’mod partikolari mill-assenza ta’ risposta għat-talba li dan tal-aħħar indirizza lilu fit-12 ta’ April 2010; — sa fejn huwa neċessarju, tannulla d-deċiżjoni, adottata fit-22 ta’ Frar 2011, mill-Awtorità Responsabbli għall-Konklużjoni tal-Kuntratti tal-Impjieg, li biha ċaħdet l-ilment imressaq mill-appellant taħt l-Artikolu 90(2) tar-Regolamenti tal-Persunal; — konsegwentement, tintegra mill-ġdid lil-appellant fil-funzjonijiet li kellu fi ħdan l-OLAF, fil-kuntest tat-tiġdid tal-kuntratt tiegħu skont l-eżiġenzi statutorji; — sussidjarjament, u fil-każ li ma tintlaqax it-talba għal integrazzjoni mill-ġdid magħmula hawn fuq, tikkundanna lill-Kummissjoni għall-ħlas ta’ kumpens għad-dannu materjali subit mill-appellant, stmat provviżorjament ex aequo et bono fid-differenza tar-remunerazzjoni li kien jirċievi bħala membru tal-persunal temporanju fi ħdan l-OLAF u l-pożizzjoni li jokkupa attwalment (jiġifieri madwar EUR 3 000 fix-xahar), għal kull xahar li għadda matul l-istess perijodu tal-kuntratt tal-bidu tiegħu (4 snin), u dan lil hinn mill-ipoteżi li fiha l-imsemmi kuntratt setgħa jiġġedded għat-tielet darba, li kien jagħtih id-dritt għal kuntratt permanenti; — f’kull każ, tikkundanna lill-Kummissjoni għall-ħlas ta’ somma ffissata provviżorjament u ex aequo et bono għal EUR 5 000, bħala kumpens għad-dannu morali, bl-interessi moratorji bir-rata legali li jibdew jiddekorru mid-data tas-sentenza li tingħata;
MT Il-Ġurnal Uffiċjali tal-Unjoni Ewropea C 146/40

Rikors ippreżentat fit-18 ta’ Frar 2015 – KENUP Foundation et vs EIT

(Kawża T-76/15)

(2015/C 146/54)

Lingwa tal-kawża: l-Ingliż

Partijiet

Rikorrenti: KENUP Foundation (il-Kalkara, Malta), Candena GmbH (Lüneburg, il-Ġermanja), Center odličnosti za biosenzoriko, instrumentacijo in procesno kontrolo (CO BIK) (Ajdovščina, is-Slovenja), Evotec AG (Hamburg, il-Ġermanja) (rappreżentanti: U. Soltész, C. Wagner u H. Weiß, avukati)

Konvenuta: L-Istitut Ewropew tal-Innovazzjoni u t-Teknoloġija (EIT)

Talbiet

Ir-rikorrenti jitolbu li l-Qorti Ġenerali jogħġobha:

— tannulla d-deċiżjonijiet tal-Istitut Ewropew tal-Innovazzjoni u t-Teknoloġija, tad-9 ta’ Diċembru 2014, dwar il-ħatra tal-Komunitajiet ta’ Konoxxenza u Innovazzjoni (02008.EIT.2014.I.EIT.GB) u dwar iċ-ċaħda tal-proposta KENUP, innotifikata permezz ta’ ittra tal-10 ta’ Diċembru 2014 (012234.EIT.D.2014.MK) u

— tordna lill-EIT tħallas l-ispejjeż tar-rikorrenti.

Motivi u argumenti prinċipali

Insostenn tar-rikors, ir-rikorrenti jinvokaw disa’ motivi.

1. L-ewwel motiv, ibbażat fuq l-allegazzjoni li d-deċiżjonijiet ikkontestati li jiċħdu l-proposta KENUP ma ttiħdux mill-korp kompetenti tal-UE.

2. It-tieni motiv, ibbażat fuq l-allegazzjoni li l-EIT naqset milli ssegwi l-proċedura ta’ selezzjoni applikabbli meta adottat id-deċiżjonijiet ikkontestati.

3. It-tielet motiv, ibbażat fuq l-allegazzjoni li l-EIT naqset milli tagħti motivazzjoni billi ma nnotifikatx id-deċiżjoni dwar id-deżinjazzjoni lir-rikorrenti.

4. Ir-raba’ motiv, ibbażat fuq l-allegazzjoni li l-evalwazzjoni tal-proposta KENUP li saret mill-esperti esterni tal-EIT tikser il-prinċipju ta’ ugwaljanza fit-trattament.

5. Il-ħames motiv, ibbażat fuq l-allegazzjoni li l-evalwazzjoni tal-proposta KENUP li saret mill-esperti esterni tal-EIT tikser il-prinċipji ta’ trasparenza u ta’ obbligu ta’ motivazzjoni.

6. Is-sitt motiv, ibbażat fuq l-allegazzjoni li l-evalwazzjoni tal-proposta KENUP li saret mill-esperti esterni tal-EIT tikser id-dispożizzjonijiet dwar l-eżami etiku tar-Regoli għall-Parteċipazzjoni f’Orizzont 2020.

7. Is-seba’ motiv, ibbażat fuq l-allegazzjoni li l-evalwazzjoni tal-proposta KENUP li saret mill-esperti esterni tal-EIT tinkludi żbalji manifesti fl-eżami tal-proposta.

8. It-tmien motiv, ibbażat fuq l-allegazzjoni li l-esperti tal-EIT u l-membri tal-Bord ta’ Tmexxija tal-EIT involuti fil-proċedura ta’ selezzjoni li wasslet għad-deċiżjoni kkontestata kienu f’pożizzjoni li rrendiet l-interessi tagħhom f’kunflitt ma’ dawk tal-Unjoni Ewropea.